ПРЕДЛОГ								

ДОГОВОР ЗА ЗАЕМ

1.Друштво за гредежништво и трговија КВАЛИТЕТ-ПРОМ ДООЕЛ Куманово увоз-извоз Куманово, со седиште на ул. Никола Тесла бр. 160 Куманово, со ЕМБС:4204816 и ЕДБ:4017991119390, застапувано од управителот Тони Каранфиловски од Куманово како давател на заемот (во понатамошниот текст: заемодавач) и

2.Фабрика за заверени цевки и профили 11 ОКТОМВРИ Акционерско друштво Куманово, со седиште во Куманово на ул. 11-ти Ноември  бр.87А  Куманово, со  ЕМБС 4028201 и ЕДБ 4017991106167, претставувано од Извршен директор М-р Марија Ивановска Николовски, како корисник на заемот (во натамошниот текст: заемопримач)


Член 1
Предмет на овој договор е уредување на односите помеѓу странките во врска со заем на парични средства кои Заемодавачот ќе му ги даде на Заемопримачот, а заемопримачот се обврзува дека истите ќе ги врати во рокови и на начин како што е договорено со овој договор.
	
Член 2
	Висината на вкупните заеми кои Заемодавачот може да му ги даде на Заемопримачот е во вкупен износ од најмногу 400.000.000,00 денари.
	
Член 3
Паричните средства од член 2, Заемодавачот ќе ги одобрува по поднесено писмено барање од Заемопримачот и ќе бидат префрлани на сметка на Заемопримачот само доколку бараниот износ е прифатлив и одобрен од страна на Заемодавачот.
За секој одобрен заем ќе се склучи посебен Анекс кон овој договор во кој ќе биде определена сумата и рокот на враќање.

Член 4
	Паричните средства дадени од Заемодавачот  на заем, Заемопримачот може да ги користи за редовно - тековно функционирање и обавување на регистрираната дејност на Заемопримачот.
	Доколку заемопримачот ги употреби примените парични средства на име заем за некоја друга, различна цел од определената во став 1 од овој член заемодавачот може да го раскине договорот и да бара враќање на дадениот заем со договорената камата. 

Член 5
	Страните се согласни на секој од одобрените заеми побарани од заемопримачот и одобрени од заемодавачот од член 3 од овој договор да се пресметува камата за периодот од давањето на заемот до враќањето на заемот.
Каматата да биде во висина на каматната стапка која се применува на пазарот на пари, односно најниска каматна стапка која во моментот на пресметка ја одредуваат банките или SKIBOR стапка за денарски заеми.
	Каматата од став 1 од овој член договорните страни се согласни да се пресметува месечно за што по истекот на секој месец, заемодавачот ќе достави каматна листа на заемопримачот, а заемопримачот е должен да ја уплати пресметаната камата на заемодавачот во рок од 15 дена од приемот на каматната листа.

Член 6
	Заемопримачот изречно се согласува и изјавува, доколку не ја исполни обврската и навремено и целосно не ги врати примените парични средства на име заем, на начин како што е регулирано во членот 3 и член 5 од овој договор и не ја исплати договорната камата, дека е согласен со приложување на овој Договор на овластен Извршител и доставување на доказ за пресметана договорна камата, Заемодавачот да може да спроведе присилно извршување заради наплата на своите парични побарувања, на заемопримачот на начин и со средства согласно Законот за извршување и за таа цел заемопримачот посебно и изрично изјавува дека е согласен овој Договор да претставува извршна исправа и истиот да е извршлив по пристигнување на секое одделно побарување на налогодавачот/извршна клаузула/.
	За намерата за вршење на правото од точка 1 од овој член, Заемодавачот ќе го извести заемопримачот и ќе му упати писмен повик да ги подмири сите доспеани парични побарувања во дополнителен рок од 5 дена, и дека во спротивно по истекот на тој рок, ќе се пристапи кон извршување за присилна наплата на побарувањето произлезено од овој договор.
	Во случај на делумно враќање на заемот и договорна камата предмет на извршување претставува разликата до вкупната обврска.

Член 7
	Заемопримачот изрично изјавува дека секое негово правно дејствие со кое врши имотно-правно располагање со неговиот имот со кое би се отежнало или оневозможило присилно наплатување на побарувањето од страна на заемодавачот, направено за време на важноста на овој договор и во случај на еднострано раскинување од заемодавачот согласно член 3 став 2 од овој договор, доколку на денот на раскинување на договорот постојат стасани а неисплатени парични обврски спрема заемодавачот а се превземани од заемопримачот во период од 90 дена по раскинување на договорот, немаат правно дејство.
	Заради доведување на правната положба на имотот на заемопримачот која постоела пред извршеното располагање од заемопримачот во случаи на став 1 од овој член, заемопримачот изрично изјавува дека е согласен, заемодавачот со приложување на овој Договор на овластен извршител и со доставување на доказот за извршеното распологање или доказот за извршениот пренос на средства од денарска или девизна сметка на заемопримачот на трето лице, заемодавачот да може да спроведе присилно извршување заради воспоставувањена претходната правна положба и враќање на имотот на име на заемопримачот или на паричните средства на сметка на заемопримачот од третото лице како должников должник, со подобни средства за извршување предвидени  со Законот за извршување заради наплата на своите парични побарувања од овој Договор, на начин и со средства согласно Законот за извршување. За оваа цел, заемопримачот изрично изјавува дека е согласен освен во случаите према член 5, овој Договор да претставува извршна исправа и во случаите предвидени со овој член и да се смета дека е извршлив/извршна клаузула/.
Член 8
	За се што не е уредено со овој Договор странките договорија да важат општите одредби од ЗОО.

Член 9
Овој договор се склучува во времетраење од 5 (пет) години.

Член 10
	Договорот е склучен во 4 (четири)  еднообразни примероци од кои по 2 (два) за секоја договорна странa.

Член 11
	Во случај на спор месно надлежен ќе биде Основен суд во Куманово.

	
			
За заемодавачот							За заемопримачот		
КВАЛИТЕТ-ПРОМ ДООЕЛ Куманово		     ФЗЦ 11 ОКТОМВРИ АД КУМАНОВО

______________________						________________________
Управител								  Извшен директор
Тони Каранфиловски				          М-р Марија Ивановска Николовски				
